《喜童将军凯旋》
明代·卢龙云

腊尽初看秉钺行，春明已奏凯歌声。共言荒徼时将泰，喜见长缨事竟成。

蛮峒总知瞻北极，圣朝无复议南征。夜来风雨溪头急，疑是天河洗甲兵。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。